અમદાવાદ: ઉત્તર ગુજરાતમાં છેલ્લા અાઠ દિવસથી મેઘ તાંડવે કહેર વર્તાવ્યો છે. ધાનેરા, ડીસા, કાંકરેજ સહિતના તાલુકામાં તબાહી સર્જાતા અનેક લોકો બેઘર બની ગયા છે અને કેટલાક મોતને પણ ભેટ્યાં છે. છેલ્લા ૨૪ કલાકના વિરામ બાદ ગઈ મોડી રાતથી ઉત્તર ગુજરાતમાં ફરી વરસાદ શરૂ થતાં લોકોનાં ઉચાટના કારણે જીવ પડીકે બંધાઈ ગયાં છે અને હવે વધુ વરસાદ ખાબકે તો ક્યાં જવું તે બાબત લોકો માટે ચિંતારૂપ બની ગઈ છે.